एक सुर में महिलाएं बोलीं, नारीत्व किसी का मोहताज नहीं
अखबार पढ़कर मिली तसल्ली, सजा सुन मन हुआ शांत
नारीतुम केवल श्रद्धा हो, विश्वास-रजत-नग पगतल में। पीयूष-स्रोत सी बहा करो, जीवन के सुंदर समतल में। अर्थात धरती पर स्त्री का अस्तित्व अमृतधारा के समान है, जिसमें पुरुष प्रधान समाज निरंतर जहर घोलता चला जा रहा है। इसी का परिणाम है कि वर्तमान में महिला का वजूद खतरे में है। गुरुवार को दैनिक भास्कर के ‘आज भी सीता’ कार्यक्रम में महिलाओं ने नारी अस्मिता पर सवाल खड़े किए, जिनका जवाब मंच पर मौजूदा पुलिस महकमे की महिला अधिकारियों ने बखूबी दिए। डीएसपी पुष्पा खत्री ने कार्यक्रम में संदेश दिया, ‘अब जाग पहचान अपनी ताकत, नारी तेरा नारीत्व किसी का मोहताज नहीं।’ स्कॉलर रोजरी स्कूल में आयोजित कार्यक्रम में महिला थाना प्रभारी गरिमा जिला महिला संरक्षण एवं बाल विवाह निषेध अधिकारी करमिंदर कौर मुख्य वक्ता रहीं। इस दौरान नारी सशक्तीकरण पर चर्चा के दौरान एक महिला ने रोहतक की निर्भया के केस का जिक्र किया। उसने कहा यह फैसला ऐतिहासिक था। इससे अपराधियों को सबक लेना चाहिए।
रोहतक की निर्भया को लेकर महिलाओं ने कई गंभीर सवाल खड़े किए। महिलाएं नाबालिग आरोपी को सजा-ए-मौत देने के पक्ष में रहीं। इस बीच एक महिला ने कहा, ‘अखबार पढ़कर तसल्ली मिली। दरिंदगी के उन चेहरों को सजा सुनने के बाद मन शांत हुआ। इस निर्णय पर जज साहिबा का आभार।’
घरेलू हिंसा के खिलाफ लड़ना होगा
^महिलाओंके खिलाफ घरेलू हिंसा के मामले बढ़े हैं। इन्हें रोकने के लिए जागरुकता जरूरी है। इसलिए महिलाओं को घरेलू हिंसा के खिलाफ आवाज उठानी होगी। -करमिंदर कौर, जिला महिला सरंक्षण एवं बालविवाह निषेध अधिकारी
बच्चों को यौन शिक्षा देना अनिवार्य
^इंटरनेटपर चोरी-छिपे पोर्न साइट्स देखना बच्चों को अपराध की ओर ले जा रहा है। इसलिए मां-बाप को घर में बच्चों पर नजर रखने की दरकार है। उन्हें यौन शिक्षा दें, ताकि उन्हें सही-गलत का फर्क पता चले। -गरिमा,प्रभारी, महिला थाना
^अत्याचारों के खिलाफ लड़ने के लिए महिलाओं को खुद आगे आना होगा। इसके लिए कानून की अच्छे से समझ होना जरूरी है। समाज में महिलाओं के लिए जो कानून बने हैं, उसके बारे में उन्हें जानकारी हासिल करनी चाहिए। जिले में महिला थाना खुलने के बाद काफी अच्छा प्रतिसाद मिला है। -पुष्पा खत्री, डीएसपी
रोहतक. दैनिकभास्कर के कार्यक्रम आज भी सीता के दौरान मौजूद शहर की महिलाएं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva